"Annaga reer Hirshabeelle haddaan nahay, culeys amni oo aan wax badan qarsannay, oo aan la tacaalnay ayaa na saaran, hadda wuxuu soo gaaray meel aannaan qarsan karin, howlgallada ka socda Shabeellada Hoose, waa dad Soomaaliyeed, waa dad walaalaheen ah, in cadowga laga dulqaado raalli baan ka nahay, laakiin cadowgii Shabeellada Hoose lama leynin, waddankana kama aysan bixin balse annaga ayuu noo soo guuray, halkan ayuuna nala joogaa", ayuu yiri Madaxweyne Waare, wuxuuna intaas ku daray: "Waxaan ugu baaqeynaa cid walba oo ay arrintan quseyso, laga soo billaabo dowladda dhexe ilaa dadka tuulooyinka inaan ka wada shaqeyno sidii amni darrada wax looga qaban lahaa".
